ברוקלין תשע-תשע – דמויות
דמויות ראשיות > רוזה דיאז

| --- | --- |
 תוכנית טלוויזיה:  ברוקלין תשע-תשע
 הופעה ראשונה:  הפרק הראשון (אנ')
 הופעה אחרונה:  היום האחרון (אנ')
 מספר הופעות:  151 פרקים
 יוצרים:  דן גור מייקל שור
 גילום הדמות:  סטפני ביאטריס
 מידע
 סטטוס:  רווקה
 גזע:  בן אדם
 מין:  נקבה
 מקצוע:  חוקרת פרטית (עונה 8 - הווה) בלשית משטרה (לשעבר)
 נטייה:  טובה
 כלי נשק:  אקדח חרבות גרזן פגיונות
 חברה לשעבר בקבוצה:  מקוף 9-9
 אזרחות:  אמריקאית
 מקום מגורים:  ניו יורק
 דמויות קשורות
 משפחה:  אוסקר דיאז (אב) ג'וליה דיאז (אם) אחיות לא מוכרות דיאנה (אחיינית)
 חברים:  ג'ייק פראלטה איימי סנטיאגו צ'ארלס בויל ג'ינה לינטי טרי ג'פורדס ריימונד הולט נורם סקאלי מייקל היצ'קוק
 
רוזה דיאז היא בלשית בתחנה בעלת אופי קר ומאיים. רוב חייה המוקדמים של רוזה לא ידועים לצופים ולשאר הבלשים, אך נחשפים בהדרגה: היא באה ממשפחה לטינית אוהבת והיא למדה בלט במהלך ילדותה. לאחר תקרית בבית הספר לבלט, במהלכה היא תקפה תלמידות נוספות, רוזה נשלחה למתקן מעצר לנוער. בעקבות מעצרה, הוריה ניתקו עמה את הקשר והיא נאלצה לבנות את חייה הבוגרים בכוחות עצמה, מה שהפך אותה לקרה ואדישה בעיני הסובבים אותה. בעקבות אירועים בחייה, רוזה פיתחה אישיות עצמאית והיא נוהגת רבות להסתיר את פרטי חייה משאר הבלשים וכן נמנעת מבקשות עזרה מצידם.
למרות שרוזה היא בלשית מוכשרת, אופייה הקר וכן בעיות בשליטה בכעס שלה מפחידות את האנשים שעובדים איתה. באחד הפרקים, טרי והולט ניסו לייעל את שיטת העבודה בכך שהם העבירו את שולחנה של רוזה סמוך לשירותים, ובכך שאר הבלשים פחדו ללכת להתפנות וקצב העבודה גדל. פרטים רבים על חייה של רוזה לוטים בערפל או שקריים לחלוטין: היא לא נוהגת להתגורר באותו המקום לתקופה ארוכה והיא מציגה עצמה בפני שכניה בשם אחר. בפרק "גרג ולארי (אנ')", נרמז שהשם רוזה דיאז בעצמו הוא שם בדוי. כמתברר בפרק "כנס שוטרים (אנ')", רוזה ואיימי הן השוטרות הכי צעירות בתחנה (זה מתגלה לאחר שבויל מפעיל בטעות מכשיר שנועד לפיזור הפגנות שיורה קול ומשפיע רק על אנשים מתחת לגיל 35).
בנוסף לעברה כרקדנית בלט, בנקודה מסוימת בחייה רוזה הפכה למתעמלת קרקע (רגע אותו היא מתארת כהכי מבייש בחייה) והיא מוכשרת ביוגה וקשתות. בפרק "הלוויתן הלבן (אנ')", רוזה סיפרה לאיימי שבעבר היא למדה בבית ספר לרפואה, בבית ספר למשפטים ושיש ברשותה רישיון טיס. בזמנה הפנוי, רוזה נוהגת לשפץ מכוניות של ידוענים וכן בעלת עסק לתכשיטנות מהבית. רוזה היא אופנוענית ומציגה ידע רב בכל הקשור לאופנועים.
בעונה השנייה, רוזה פותחת במערכת יחסים עם אחיינו של קפטן הולט, מרקוס (ניק קאנון), אך היא נפרדת ממנו מכיוון שהיא לא מוכנה עדיין להתחתן. בהמשך, רוזה מתאהבת בסוכן סמוי בשם אדריאן פימנטו (ג'ייסון מנטזוקאס). השניים מתקדמים במהירות ומחליטים להתחתן, אך במהלך מסיבת הרווקים אדריאן נאלץ לרדת למחתרת לאחר שמאפיונר שולח מתנקש לחסל אותו. לאחר שפימנטו חוזר לניו יורק, הוא ורוזה מחליטים להתחתן, אך מבטלים את החתונה ומחליטים לקחת את הקשר ביניהם לאט יותר. למרות זאת, בסופו של דבר השניים נפרדים.
בסוף העונה הרביעית, רוזה וג'ייק מואשמים על לא עוול בכפם בשוד בנק על ידי לוטננט מלאני הוקינס (ג'ינה גרשון). למרות זאת, השניים משתחררים במהירות לאחר שקפטן הולט סוגר עסקה עם מאפיונר בכדי לחלץ אותם מהכלא. במהלך טיול אותו המחלקה עורכת, רוזה מתוודה בפני צ'ארלס שהיא ביסקסואלית ולאחר הטיול היא מתוודה בפני שאר הבלשים על נטיותיה. למרות זאת, הוריה של רוזה, אוסקר (דני טרחו) וג'וליה (אולגה מרדיז (אנ')) מסרבים לקבל את נטיותיה. בהמשך, אביה של רוזה מקבל את בתו, אך אמה עדיין נשארת מרוחקת. בסופו של דבר ובעזרתו של ג'ייק, רוזה מצליחה להשלים עם הוריה והם מתאחדים למשפחה מאושרת עם הזמן. לאחר יציאתה מהארון, רוזה יוצאת עם מספר נשים שונות ומתאהבת בסטודנטית לעיצוב שיער בשם ג'וזלין פרייס (קאמרון אספוסיטו (אנ')), אך הן נפרדות.
בעונה השמינית ובעקבות הרצחו של ג'ורג' פלויד, רוזה מתפטרת מהמשטרה והופכת לחוקרת פרטית לאחר שהתאכזבה מהמערכת, אך עדיין בקשר קרוב עם שאר חברי היחידה. בסוף הסדרה, רוזה היא רווקה, אך מאושרת ממצב זה.
| --- | --- |
 תוכנית טלוויזיה:  ברוקלין תשע-תשע
 הופעה ראשונה:  הפרק הראשון (אנ')
 הופעה אחרונה:  היום האחרון (אנ')
 מספר הופעות:  151 פרקים
 יוצרים:  דן גור מייקל שור
 גילום הדמות:  טרי קרוז
 מידע
 שם אמיתי:  טרנס "טרי" וינסנט ג'פורדס
 כינויים:  סמל ג'פורדס טר-בר (נקרא כך על ידי ג'ינה)
 סטטוס:  נשוי
 בסיס:  מחלק 9-9
 גזע:  בן אדם
 מין:  זכר
 מקצוע:  קפטן לוטננט (לשעבר) סמל (לשעבר)
 נטייה:  טוב
 חברה בקבוצה:  מחלק 9-9
 אזרחות:  אמריקאית
 מקום מגורים:  ניו יורק
 דמויות קשורות
 משפחה:  שרון ג'פורדס (אשתו) קגני ג'פורדס (בת) לייסי ג'פורדס (בת) אווה ג'פורדס (בת) זיק (גיס)
 חברים:  ג'ייק פראלטה צ'ארלס בויל רוזה דיאז איימי סנטיאגו ריימונד הולד נורם סקאלי מייקל היצ'קוק